Jaanipäeva aegu pööras James Webbi teleskoop oma lähi-ifrapunakiirgust jäädvustava NIRCam kaamera Päikesesüsteemi tõenäoliselt kõige kaunima ja tuntuma (peale Maa) planeedi Saturni suunas. Kuna selle rõngastatud gaasihiiu atmosfäär koosneb vesiniku ja heeliumi kõrval ka tugevalt soojuskiirgust neelavast metaanist*, paistab planeedi "pind" Webbi fotol harjumatult tume. Samas Saturni hiiglaslikud jäised rõngad säravad infrapunas võrdlemisi heledalt. Samuti on fotole selgelt jäänud Saturni kolm kuud - Dione, Enceladus, Tethys. Kokku on Saturnil tänase seisuga avastatud 124 kuud, millest küll valdavat enamust võiks iseloomustada kui mõne kilomeetrise läbimõõduga asteroide.